লোকসভা নিৰ্বাচনৰ প্ৰতি লক্ষ্য ৰাখি অসমৰ অন্যান্য জিলা সমূহৰ লগতে ডিব্ৰুগড় জিলা প্ৰশাসনেও অবৈধ সুৰাৰ প্ৰচলন ৰোধ কৰাৰ ক্ষেত্ৰত যথেষ্ট উল্লেখনীয় সফলতা লাভ কৰিছে। বিগত ২০ দিনত প্ৰশাসনে জিলাখনৰ বিভিন্ন প্ৰান্তৰ পৰা প্ৰায় ৪.৭৭ লাখ টকাৰ অবৈধ সুৰা জব্দ কৰিবলৈ সক্ষম হৈছে।
উল্লেখ্য যে অহা ১১ এপ্ৰিলত প্ৰথম পৰ্যায়ত অনুষ্ঠিত হ'ব লগীয়া লোকসভা নিৰ্বাচনৰ প্ৰতি লক্ষ্য ৰাখি ডিব্ৰুগড় জিলাৰ উপায়ুক্ত পল্লৱ গোপাল ঝাৰ নিৰ্দেশত আবকাৰী বিভাগে যোৱা ১১ মাৰ্চৰ পৰাই জিলাখনৰ বিভিন্ন অঞ্চলত অবৈধ সুৰাৰ প্ৰচলন ৰোধ কৰাৰ ক্ষেত্ৰত অভিযান আৰম্ভ কৰিছিল।
আবকাৰী বিভাগে এই সন্দৰ্ভত জানিবলৈ দিয়া অনুসৰি যোৱা পাঁচ দিনত জিলাখনৰ বিভিন্ন প্ৰান্তৰ পৰা মুঠ ৩২৩.৭৩ লিটাৰ বিদেশত নিৰ্মিত, ১৬.৫ লিটাৰ বিয়েৰ আৰু ৪২০০ লিটাৰ দেশীয় সুৰা জব্দ কৰিবলৈ সক্ষম হয়।
অহা ১১ এপ্ৰিলত অনুষ্ঠিত হ'ব লগীয়া নিৰ্বাচনত যাতে জিলাখনত কোনো ধৰণৰ অপ্ৰীতিকৰ পৰিস্থিতিৰ সৃষ্টি নহয় তাৰ প্ৰতি লক্ষ্য ৰাখিয়েই জিলাখনত এনে ধৰণৰ অভিযান অব্যাহত ৰাখিছে বুলি জিলা উপায়ুক্ত পল্লব গোপাল ঝাই জনায়।
উল্লেখ্য যে অবৈধ সুৰাৰ বিৰুদ্ধে জিলাখনৰ ৬১টা স্থানত অভিযান চলোৱাৰ উপৰি অবৈধ সুৰা ব্যৱসায়ৰ সৈতে জড়িত ৮জন লোকক গ্ৰেপ্তাৰ কৰা বুলি জানিব পৰা গৈছে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
